അജന്ഡയില് അമളി ജാള്യം മറയ്ക്കാന് പരാക്രമം തിരുവനന്തപുരം നഗരസഭാ കൗണ്സില് യോഗത്തില് അജന്ഡയാക്കാന് നല്കിയ വിഷയത്തില് അബദ്ധം പിണഞ്ഞ് ബിജെപി. അമളി തിരിച്ചറിഞ്ഞപ്പോള് അരിശം തീര്ത്തത് സംഘര്ഷ നീക്കത്തിലൂടെ, അതും പൊളിഞ്ഞപ്പോള് ഭരണസമിതിയെ സംശയനിഴലില് നിര്ത്താനുള്ള ശ്രമം സമ്ബൂര്ണ പരാജയമായി. തിരുവനന്തപുരം നഗരസഭയുടെ ആസ്തിസംരക്ഷണവും റവന്യു തീരുമാനവും വിഷയത്തില് പ്രത്യേക കൗണ്സില് വിളിക്കാനാണ് ബിജെപി ആവശ്യപ്പെട്ടത്. ഈ ആവശ്യം അംഗീകരിച്ച് കൗണ്സില് യോഗം ചേര്ന്നു. ചര്ച്ചയ്ക്ക് തുടക്കമിട്ട ബിജെപി കൗണ്സില് അംഗം കൂടുതല് സംസാരിച്ചതും റവന്യു വരുമാനത്തെക്കുറിച്ചായിരുന്നു. ഇതോടെ എല്ഡിഎഫ് അംഗങ്ങള് റവന്യു തീരുമാനമാണ് അജന്ഡയെന്ന് ശ്രദ്ധയില്പ്പെടുത്തി. അപ്പോഴാണ് ബിജെപി അബദ്ധം തിരിച്ചറിഞ്ഞത്. റവന്യു വരുമാനത്തിന്റെ തീരുമാനമാണ് ഉദ്ദേശിച്ചതെന്നും സ്പെഷ്യല് കൗണ്സില് യോഗത്തിനുള്ള കത്തില് ഇത് ചുരുക്കി സൂചിപ്പിക്കുകയായിരുന്നുവെന്ന് വ്യക്തമാക്കി. അജന്ഡയ്ക്ക് പുറത്തുള്ള വിഷയം ചര്ച്ച ചെയ്യുന്നത് ശരിയായ നടപടിയല്ലെന്ന് ചൂണ്ടിക്കാട്ടിയതോടെ പ്രകോപിതരാകുകയും എല്ഡിഎഫ് അംഗങ്ങളുടെ ഇരിപ്പിടത്തിന് അരികിലേക്ക് ബിജെപി അംഗങ്ങള് പാഞ്ഞടുക്കുകയും ചെയ്തു. വനിതാ കൗണ്സിലറെ മുന്നിര്ത്തി സംഘര്ഷം സൃഷ്ടിക്കാനായിരുന്നു പദ്ധതി. എന്നാല്, നീക്കം വിജയിച്ചില്ല. ബഹളം തുടര്ന്നതോടെ മേയര് യോഗം അവസാനിപ്പിച്ചു. സോണല് ഓഫീസുകളുമായി ബന്ധപ്പെട്ടുള്ള ക്രമക്കേടില് ലോക്കല് ഫണ്ട് ആവശ്യപ്പെട്ടത് ഭരണസമിതിയാണെന്ന് മേയര് ആര്യ രാജേന്ദ്രന്. സഭയെയും നാട്ടുകാരെയും തെറ്റിദ്ധരിപ്പിച്ച് ബിജെപി ക്രെഡിറ്റ് തട്ടാന് നോക്കേണ്ടെന്നും മേയര് പറഞ്ഞു. ക്രമക്കേട് കാട്ടിയ ജീവനക്കാരനെ സസ്പെന്ഡ് ചെയ്തതായും മേയര് പറഞ്ഞു. അരിശം തീര്ത്തത് മൈക്ക് തകര്ത്ത് കൗണ്സില് യോഗത്തില് സംഘര്ഷം സൃഷ്ടിക്കാന് മൈക്ക് തകര്ത്ത് ബിജെപി കൗണ്സിലര്. കൗണ്സിലിലെ ബിജെപി കക്ഷി നേതാവുകൂടിയായ എം ആര് ഗോപനാണ്ഇരിപ്പിടത്തിനു മുന്നിലുള്ള മൈക്ക് തകര്ത്തത്. സ്പെഷ്യല് കൗണ്സില് ആവശ്യപ്പെട്ട് കത്തുനല്കിയത് ഇദ്ദേഹമായിരുന്നു. വിഷയം നല്കിയതില് തനിക്ക് സംഭവിച്ച പിശകും പ്രകോപനത്തിന് കാരണമായി. ബഹളത്തിനിടെ ആരുടെയും ശ്രദ്ധയില്പ്പെടാതെ മൈക്ക് ശരിയാക്കാന് ബിജെപിയുടെ വനിതാ കൗണ്സിലര്മാരില് ഒരാളായ സിമി ജ്യോതിഷ് ശ്രമിച്ചു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് പിടിമുറുക്കി ആര്എസ്എസ് ബിജെപി നേതൃമാറ്റ ചര്ച്ച സജീവം മുസ്ലീങ്ങള് ലാന്ഡ് ജിഹാദ് നടത്തുന്നു വിവാദ പ്രസ്താവനയുമായി ബിജെപി എം എല് എ ഇന്ന് ദേശാഭിമാനി പത്ര ക്യാമ്ബയിന്